
	[bookmark: __DdeLink__47_273448963]Poljička planina (Perun) i Staza života

	subota, 17.10.2026.

	[bookmark: _GoBack]Polazak: Jelačićev trg u 5 sati
	Povratak: U nedjelju u večernjim satima

	Prijevoz: autobus
	Cijena: 120 € (autobus, noćenje, večera i doručak). Uz večeru neograničeno vino i sokovi.

	Opis: 
Jesenski vikend u Dalmaciji počinje kod mjesta Pisak.Krećemo na stazu “Put života” između mora i planine, uz miris soli i borova, s pogledima na moćno Biokovo. Stižemo na današnji najviši vrh Šatarice (642 m) i pomalo se kružno spuštamo rutom Dovanj - Privorac - Galina vala. Zvukovi mora i pogledi na kraju staze stvaraju osjećaj mira i zaokružuju simboliku  imena staze "Put života". Duljina staze oko 7,5 km, vrijeme hoda 4-5 sati, visinska razlika 523 m.Po završetku ture odlazimo do hotela Brzet kod Omiša, sa plažom pod borovima. Slobodno popodne za razgledavanje Omiša i plažu. Večera u hotelu uključuje neograničeno vino i sokove.U nedjelju poslije doručka krećemo upoznavati Poljičku planinu (Perun) između rijeke Žrnovnice kod Splita i ušća Cetine kod Omiša u dužini od 17 km. Stoljećima je ovaj prostor uživao određenu autonomiju od Turaka i Mlečana pod imenom Poljička republika i Poljička kneževina.Posjetit ćemo selo Stare Duće, vrh Gradine 560 m, najviši vrh Zahod 594 m te na spustu prema Omišu Čeline 456 m i Babnjaču 335 m. Na putu ćemo vidjeti  crkvu sv. Ante i crkvu Gospe Snježne.Duljina staze oko 13 km, vrijeme hoda 5-6 sati, visinska razlika oko 850 m.Popodne krećemo za Rijeku, uz mogućnost kratkog  posjeta Splitu. 

Napomena:
Prijave uz uplatu do 1.10.


	Težina staze: lagana staza (4-5 sati hoda u subotu, 5-6 sati hoda u nedjelju)

	Oprema: Osnovna planinarska oprema prilagođena vremenskim prilikama, kupaći kostim.

	Vodič(i): Sanja Buršić 095 913 9276, Igor Korlević

	Prijave i informacije: u tajništvu Društva do 01.10.2026.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

